
Ministru kabineta rīkojums Nr. 308
Rīgā 2026. gada 26. maijā (prot. Nr. 29 28. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijai (Neatliekamās medicīniskās palīdzības dienestam) nodot  Ukrainas Aizsardzības ministrijas Karaspēka daļām A4076, A1556 (Ukrainas valdības institūcijai) un Trostjanecas pilsētas domes nekomerciālajam uzņēmumam "Trostjanecas pilsētas slimnīca" (Veselības nozares institūcija) bez atlīdzības  šādu valsts kustamo mantu ar kopējo bilances vērtību 0,00 euro:
· 1.1. divus medicīniskos transportlīdzekļus Mercedes Benz Sprinter 316 (izlaiduma gads ‒ 2015.) bez medicīnisko iekārtu aprīkojuma;
· 1.2. vienu transportlīdzekli Volkswagen Crafter (izlaiduma gads ‒ 2014.) bez medicīnisko iekārtu aprīkojuma.
· 2. Neatliekamās medicīniskās palīdzības dienestam atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības, neslēdzot rakstveida līgumu, un nodrošināt tā parakstīšanu. Neatliekamās medicīniskās palīdzības dienesta direktoram apstiprināt parakstīto nodošanas un pieņemšanas aktu.
· 3. Neatliekamās medicīniskās palīdzības dienestam sadarbībā ar biedrību "Ogres novada attīstībai" (reģistrācijas Nr. 40008319776) organizēt šā rīkojuma 1. punktā minētās valsts kustamās mantas nogādāšanu Ukrainā un nodošanu Ukrainas Aizsardzības ministrijas Karaspēka daļām (Ukrainas valdības institūcijām) un Trostjanecas pilsētas domes nekomerciālajam uzņēmumam "Trostjanecas pilsētas slimnīca" (Veselības nozares institūcija).

